ช่วยสรุปบทความ เครื่องแต่งกายของสัตว์เลี้ยงกลายเป็นสินค้ายอดนิยมในอเมริกาช่วง Halloween ให้หน่อยนะคะ
เทศกาลผีๆ ประจำปีอย่าง Halloween กลายเป็นส่วนสำคัญในเศรษฐกิจของสหรัฐ อย่างปี 2018 ที่ผ่านมา คนในประเทศสหรัฐอเมริกาเขาใช้จ่ายในเทศกาลนี้ถึง 9,100 ล้านเหรียญสหรัฐ แล้วปีนี้ เขาจะช็อปดุกันขนาดไหน?  Halloween 2018 คาดยอดใช้จ่ายแตะ 9 พันล้านเหรียญฯ James Harrison CEO ของ Party City (บริษัทขายปลีกสินค้าปาร์ตี้รายใหญ่ของสหรัฐ) บอกว่า ปีนี้ทุกคนยังตื่นเต้นกับเทศกาล Halloween โดยเฉพาะเมื่อเศรษฐกิจสหรัฐเริ่มโตแบบแข็งแกร่งขึ้น และประชากรสหรัฐ 179 ล้านคนเตรียมตัวฉลองกับเทศกาลนี้อย่างเต็มที่ เลยคาดว่าปีนี้การใช้จ่ายลูกค้าจะสูงถึง 9,000 ล้านเหรียญสหรัฐ (297,000 ล้านบาท) จากปีก่อน ข้อมูลจาก the National Retail Federation  ระบุว่ายอดการใช้จ่ายช่วง Halloween ของชาวอเมริกาอยู่ที่ 9,100 ล้านเหรียญสหรัฐ (300,300 ล้านบาท) และแน่นอนว่าปี 2018 นี้ค่าใช้จ่ายต่อหัวน่าจะเพิ่มขึ้นเล็กน้อย มาอยู่ที่ 86.70 เหรียญสหรัฐ (2,861 บาท) จากปีก่อนอยู่ที่ 86.13 เหรียญสหรัฐต่อหัว (2,842 บาท)  ช่วงเทศกาล Halloween คนสหรัฐฯ เขาช้อปอะไรกันบ้าง ปี 2017 ที่ผ่านมา ยอดใช้จ่ายของชาวอเมริกาในช่วง Halloween แบ่งเป็น เครื่องแต่งกาย 3,200 ล้านเหรียญสหรัฐ (105,600 ล้านบาท)
อุปกรณ์ตกแต่ง 2,700 ล้านเหรียญสหรัฐ (89,100 ล้านบาท)
ขนมและลูกกวาด 2,600 ล้านเหรียญสหรัฐ (85,800 ล้านบาท)
การ์ด 400 ล้านเหรียญสหรัฐ (13,200 ล้านบาท) เครื่องแต่งกาย 3,200 ล้านเหรียญสหรัฐ (105,600 ล้านบาท) อุปกรณ์ตกแต่ง 2,700 ล้านเหรียญสหรัฐ (89,100 ล้านบาท) ขนมและลูกกวาด 2,600 ล้านเหรียญสหรัฐ (85,800 ล้านบาท) การ์ด 400 ล้านเหรียญสหรัฐ (13,200 ล้านบาท) นอกจากนี้ยังมีการเซอร์เวย์ เจอเรื่องที่เซอร์ไพรส์ การใช้จ่ายที่เติบโตมาที่สุดคือ เครื่องแต่งกายของสัตว์เลี้ยง และเกือบ 20% ของคนที่ตอบแบบสำรวจนี้บอกว่าปีนี้เขาวางแผนไว้แล้วว่าจะแต่งตัวให้น้องๆ (สัตว์เลี้ยง) ในวัน Halloween ปีนี้แบบไหน  สรุป เทศกาลนอกจากแสดงถึงความสุข ความสนุกสนาน ยังเป็นช่วงเวลาทองของนักการตลาดที่จะคิดแคมเปญ โปรดักส์ใหม่ๆ มากระตุ้นยอดขาย ที่สำคัญเรายังเห็นเทรนด์การเลี้ยงสัตว์เพิ่มขึ้น ทำให้ข้าวของเครื่องใช้ และการรักษาพยาบาลน้องๆ (สัตว์เลี้ยง) มีหลากหลายรูปแบบมากขึ้น ไทยเราน่าจะไม่ต่างจากประเทศอื่นมานัก
ยอดการใช้จ่ายของชาวอเมริกันเพิ่มขึ้นแตะ 9,100 ล้านเหรียญสหรัฐ ในช่วงเทศกาล Halloween โดยสินค้าที่ผู้คนนิยมซื้อคือ เครื่องแต่งกาย อุปกรณ์ตกแต่ง ขนมและลูกกวาด รวมไปถึงการ์ด และที่น่าแปลกใจคือเครื่องแต่งกายของสัตว์เลี้ยงเป็นสินค้าที่มียอดขายเติบโตมากที่สุดในเทศกาลนี้